Hans von Wachten

Hans Otto Wilhelm Friedrich von Wachten (Venemaal tuntud kui Otto Ivanovitš, vene keeles Отто Иванович Вахтен) (21. juuni (vkj) 1786 Hoomuli mõis − 15. juuli (vkj) 1874 Tallinn) oli baltisaksa päritolu Venemaa sõjaväelane (kindralleitnant).

Elulugu
Päritolu
pisi|125px|left|Wachteni suguvõsa aadlivapp
Põlvnes baltisaksa aadlisuguvõsast. Tema isa oli oma teenistuse kaudu aadliseisusse tõusnud 2. järgu major Johann Reinhold von Wachten (1748−1797), kes oli Hansu sünni ajal Hoomuli mõisa rentnik. Tema ema vabapreili Friederike Elisabeth Katharina von Ungern-Sternberg (1751−?) oli pärit Hoomuli mõisnike suguvõsast.

Sõjaväeteenistus
1800. aastal kirjutati ta 13-aastaselt sõjaväeteenistusse. Ta sai alampraporštšiku aukraadi ja määrati teenima Pärnu garnisonipataljoni. 1802. aastal viidi ta üle Tauria grenaderipolku, kus teenis 1811. aastani. Osales sõjas Napoléoni vastu ja sai kaks korda haavata. 1808. aastal määrati Württembergi printsi Eugeni adjutandiks. 1809. aastal sai temast brigaadiadjutant. Järgmisel aastal osales Balkanil sõjategevuses Türgi vastu. Alates 1811. aastast teenis Izmailovski kaardiväepolgus, kus tegi kaasa 1812. aasta sõja. Osales 1813. ja 1814. aasta sõjakäikutel Napoléoni vastu. Pärast sõda oli aastatel 1816−1819 Tobolski jalaväepolgu komandör. Seejärel nimetati 2. armee VI jalaväekorpuse staabiülemaks. Osales 1829. aastal sõjategevuses Türgi vastu ja ülendati kindralleitnandiks. Seejärel oli V jalaväekorpuse staabiülem ja 2. armee staabiülema kohusetäitja. 1835. aastal läks teenistusest erru.EAA, f. 854, n. 3, s. 652. Pagineerimata.

Hilisemad eluaastad ja surm
Pärast erustumist asus ta elama Tallinna, kus surigi kõrges vanuses. 1839. aastal 13. veebruaril (vkj) võeti ta Eestimaa rüütelkonna matriklisse nr 322 all.

Auastmed
 Aasta Kuupäev Auaste  1. jaanuar alampraporštšik  5. veebruar praporštšik  5. veebruar alamporutšik  13. veebruar porutšik  16. august staabikapten  3. oktoober kapten  20. aprill polkovnik  12. detsember kindralmajor  22. september kindralleitnant

Autasud
Venemaa autasud
40px Püha Vladimiri ordeni IV klass (6. august 1812)
40px Püha Anna ordeni II klass (26. august 1812, briljandid 22. oktoober 1812)
40px Georgi mõõk (25. detsember 1812)
40px Püha Georgi ordeni IV klass (4. oktoober 1813)
40px Püha Vladimiri ordeni III klass (6. oktoober 1813)
40px Püha Anna ordeni I klass (3. september 1828)
40px Püha Georgi ordeni III klass (5. veebruar 1829)

Välismaa autasud
40px Preisimaa Pour le Mérite orden (18. mai 1813)

Viited

Kirjandus
EAA, f. 854, n. 3, s. 652. Pagineerimata.
Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970. Lk 840.

Välislingid
Erik Amburgeri andmebaas. Nr 80307 

Kategooria:Baltisaksa kindralid
Kategooria:Baltisaksa sõjaväelased
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Georgi III klassi ordeni kavalerid
Kategooria:Püha Georgi IV klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Kopli kalmistule maetud
Kategooria:Sündinud 1786
Kategooria:Surnud 1874